FORVALTNINGSUTVALGET FOR LEKTORUTDANNINGENE (FUL)   
  
REFERAT FRA MØTE 23/09 2016

|  |  |  |  |
| --- | --- | --- | --- |
| Til stede: | John Brumo, Tine Arntzen Hestbek, Brynjulf Owren, Svein Gladsø, Dag Atle Lysne, Øyvind Gregersen, Olaf Stuberg og Christina Jenkins Slutås (sekretær). | | |
| Forfall: | Bjørn Rist og Anne Gellein | | |
| Kopi til: | Berit Kjeldstad, Inge Fottland, Utdanningsstaben, Programlederforum og administrasjonsforum for lektorutdanningene | | |
| Møtetid: | 25/11 2016 kl 08:30-10:30 | Møtested: | Møterom 201 i Hovedbygget |

**Orienteringssaker**

* Regjeringen tildeler 10 millioner kroner til et [prosjekt for å få lærerstudenter på GLU til å jobbe mer med studiene](https://www.regjeringen.no/no/aktuelt/vil-ha-storre-innsats-fra-larerstudentene/id2515909/). Midlene skal bidra til konkrete tiltak for å øke studieinnsatsen.
* SVT har i samarbeid med FLT nedsatt en arbeidsgruppe for å utrede samordning av praksis for NTNUs lærerutdanninger innen utgangen av februar 2017. Det er overordnede målet er bedre kvalitet i praksis samtidig som man er på muligheter for effektivisering gjennom samordning. Arbeidsgruppen rapporterer til prorektor for faglig integrasjon via dekan på FLT og SVT, og til påtroppende SU-dekan (vedlegg 1).
* Neste års nasjonale lektorkonferanse legges til Høgskolen i Sørøst
* FULs kvalitetsseminar den 9. desember vil ha Sven-Erik Hansén (Vasa) og Kirsti Engelien (UiO) som innledere. Forvaltningsutvalget for lektorutdanningen fra Universitetet i Tromsø vil også delta.

**Saker til behandling**

**FUL-sak 27/2016 Opptaksrammer 2017/18**

FUL har frist 2. november for å sende inn koordinerte forslag til opptaksrammer for lektorutdanningene i 2017/18.

FUL diskuterte saken med utgangspunkt i søkertall, karaktersnitt, ressurser og antatt samfunnsbehov. Fjorårets ramme var på 250 plasser totalt.

På MLREAL tilsier samfunnsbehovet for realfagslektorer at det er grunn for å øke rammen, men prodekanene på IME og NT opplever at programmet i dag ligger på riktig nivå i forhold til andre realfags- og siv.ing.-programmer det er relevant å sammenligne med. Dersom inntakskvaliteten øker ved neste opptak er det det naturlig å øke rammen på MLREAL kommende år.

SVT ønsker å øke med 5 plasser på MLSAM og 10 på MLKIDR. Programmene har lavt frafall, gode søkertall og høy inntakskvalitet og FUL støtter derfor økningen.

HF ønsker å øke rammen fra 5 til 7 plasser på MLSPRÅK, studieretning tysk. FUL støtter også denne økningen på bakgrunn av økte søkertall i 2016 og med mål om å skape større og bedre studiemiljø.

FUL diskuterte om en økning i opptaksrammer innenfor dagens rammer kan svekke mulighetene for å få tildelte nye studieplasser til lektorutdanning fra KD i kommende statsbudsjetter. Det ble også spurt om en slik avveining kunne overlates til Styret. Dette ble undersøkt i etterkant av møtet og svaret er at en slik avveining må tas av fakultetene som foreslår økning innenfor egne rammer.

FULs koordinerte forslag til opptaksrammer er vedlagt referatet.

**FUL-sak 28/2016 Høring om fellesemner ved NTNU**

FUL støtter i hovedsak anbefalingen om en ordning med to fellesemner på til sammen 15 sp (Ex.phil og et områdeemne). Ex.phil. som danningsfag anbefales videreført i lektorprogrammene.

Rapporten anbefaler å samle GLU og lektorutdanning som fellesområde, og dette synes fornuftig. Med et slikt områdefellesskap er det viktig å skape et innhold som tjener begge typer lærerutdanning. FUL understreker at rammeplanstyrte utdanninger som lektorutdanningen må ha:

* noe større frihet i valg av plassering av fellesemnene enn det som er skissert i forslaget
* mulighet til å etablere flere enn ett områdeemne for GLU/lektorutdanning
* anledning til å tilpasse innholdet slik at det ivaretar kvaliteten i faglig progresjon i alle tre typer lærerutdanning.

Høringssvar fra FUL er vedlagt referatet.

**FUL-sak 29/2016 Høring om emnestørrelse ved NTNU**

I lektorutdanningene inngår emner fra mange ulike fagområder som styres av flere fakultet. I tillegg har lektorprogrammene en felles struktur basert på rammeplan for lektorutdanning 8 – 13. Lektorstudiet inneholder et profesjonsfag på 60 studiepoeng som er integrert i fire av fem studieår. Med fellesemner og felles programstruktur basert på rammeplanen, er det viktig at alle emner som inngår som obligatorisk eller valgbart emne har samme emnestørrelse. Per i dag har alle emner som inngår et omfang på 7,5 eller 15 studiepoeng.

FUL slutter seg til sluttrapportens anbefalinger, og forutsetter at alle fagområder som leverer emner til lektorutdanningene beholder en emnestørrelse på 7,5/15 studiepoeng. Dette er nødvendig for å opprettholde den tverrfaglige oppbyggingen av lektorprogrammene.

Høringssvar fra FUL er vedlagt referatet.

**FUL-sak 30/2016 Eventuelt – Felles søknad om støtte til pilotprosjekt for innovativt læringsareal**

Brynjulf Owren, prodekan ved IME, foreslo en felles søknad om pilotprosjekt for utvikling av felles læringsareal for lektorstudenter der studentene kan prøve ut og analysere undervisningsopplegg. Eiendomsavdelingen har utlyst midler med søknadsfrist 14. november. Et rom innredet som et klasserom med alle fasiliteter og video-opptaksmuligheter vil styrke studentenes muligheter til å øve, samarbeide, utforske, og analysere ulike måter og formidle kunnskap og tilrettelegge for læring på. Bruken av rommet kan også være nyttig for samarbeidsprosjekter med universitetsskolene. Et slikt rom bør legges til campus Kalvskinnet med tanke på at Institutt for lærerutdanning etter planen skal ligge der. FUL vil sende felles søknad på vegne av NT, SVT, HF og SVT.

**Vedlegg**

1. Innmelding av koordinerte opptaksrammer for lektorutdanningene 2017/2018
2. Høringssvar om fellesemner
3. Høringssvar om emnestørrelse

**Neste FUL-møte er fredag 25. november kl. 08.30 – 10.30 på møterom 001 i Hovedbygget på Gløshaugen.**